குன்றிடா அமுதத் தோடு கூடவே பிறந்தாய் போற்றி! குளிர்ந்தமா மதியி னோடும் குடிவந்த உறவே போற்றி! மன்றத்து வேங்க டேசன் மனங்கவர் மலரே போற்றி! மாயவன் மார்பில் நின்று மயிலெனச் சிரிப்பாய் போற்றி! என்றைக்கும் நீங்கா தாக இருக்கின்ற திருவே போற்றி! எளியவன் வணங்கு கின்றேன் இன்னருள் போற்றி! போற்றி! தாமரை மலரில் நிற்கும் தளிரன்ன திருவே போற்றி! தாமரை வதனங் கொண்ட தங்கமா மணியே போற்றி!